Boglárka Csemer

Boglárka Csemer (g. 1986 m. lapkričio 30 d. Budapešte), geriau žinoma kaip Boggie, – Vengrijos dainininkė.

 Biografija 

„Boggie“ projektas buvo sukurtas 2010 metais, jį sudaro kartu pasirodanti grupė: Áron Sebestyén, Tamás Szabó, Mihály Simkó-Várnagy ir Izsák Farkas. 2013 metais išleistas debiutinis albumas „Boggie“ pasiekė „Billboard“ džiazo muzikos sąrašo trečią vietą ir 17-ą – pasaulinės muzikos stiliaus sąraše. Prie to labiausiai prisidėjo „Parfüm“ dainos vaizdo klipas, peržiūrėtas daugiau nei 30 milijonų kartų. Jame buvo rodoma, kaip vokalistės veidas buvo keičiamas pasitelkiant kompiuterinio retušavimo programą. 2014 m. spalį pasirodė antrasis albumas „All Is One Is All“. „Boggie“ jau koncertavo Frankfurte, Miunchene, Vienoje, Amsterdame, Paryžiaus festivalyje „Jazz Sur Seine“, o 2014 metų rudenį Niujorke padėjo turą po JAV.

2015 m. gegužės mėn. atlikėja su daina „Wars for Nothing“ atstovavo Vengrijai 2015 m. „Eurovizijos“ dainų konkurse.

 Diskografija 

 Albumai 
 2013: Boggie
 2014: All Is One Is All

 Nuorodos 

 Oficiali svetainė – boggieofficial.com

Kategorija:Vengrijos atlikėjai
Kategorija:Vengrijos atstovai Eurovizijoje
Kategorija:2015 m. Eurovizijos dalyviai‎